अन्ना से जुड़े संगठनों से संपर्क कर रही है सरकार  
सरकार की कोशिश है कि पूरी लड़ाई सरकार बनाम अन्ना हजारे की न बने। बताया जा रहा है कि सरकार अगले कुछ दिन अन्ना को छेड़ने नहीं जा रही।
अन्ना हजारे से निबटने के मामले में सरकार की भयानक किरकिरी हो चुकी है। अब सवाल लोकपाल बिल का है। क्या ऐसा कोई रास्ता निकलेगा, जिससे टीम अन्ना की जिद भी बची रह जाए और सरकार की लाज भी...सूत्र बता रहे हैं कि सरकार की पहली कोशिश ये है कि ये पूरी लड़ाई सरकार बनाम अन्ना हजारे की न बने। बताया जा रहा है कि सरकार अगले कुछ दिन अन्ना को छेड़ने नहीं जा रही।  इस बीच, महाराष्ट्र में अन्ना से जुड़े कुछ जन संगठनों से बात चल रही है कि वे अन्ना को समझाएं कि अब लोकपाल बिल का मामला संसदीय समिति में है, जिसमें सभी दलों के लोग हैं। अन्ना चाहें तो फिर से अपना बिल लेकर कमेटी के सामने जाएं। वैसे टीम अन्ना को भी मालूम है कि उसका जन लोकपाल ज्यों का त्यों नहीं आएगा।